CELEX: 32008R1156
Language: sk
Date: 2008-11-20 00:00:00
Title: Nariadenie Komisie (ES) č. 1156/2008 z  20. novembra 2008 o zatriedení určitého tovaru do kombinovanej nomenklatúry

21.11.2008   
            
            
               SK
            
            
               Úradný vestník Európskej únie
            
            
               L 310/9
            
         
      NARIADENIE KOMISIE (ES) č. 1156/2008
   z 20. novembra 2008
   o zatriedení určitého tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Spoločenstva s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               V súlade s týmito všeobecnými pravidlami by sa tovar opísaný v stĺpci 1 tabuľky uvedenej v prílohe mal zatriediť podľa číselných znakov KN uvedených v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné zabezpečiť, aby sa držiteľ záväznej tarifnej informácie, ktorú vydali colné orgány členských štátov s ohľadom na zatriedenie tovaru podľa kombinovanej nomenklatúry, ale ktorá nie je v súlade s týmto nariadením, mohol na túto aj naďalej odvolávať v období troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho Colný kódex Spoločenstva (2).
            
         
               (5)
            
            
               Výbor pre colný kódex neposkytol stanovisko v lehote stanovenej predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa v rámci kombinovanej nomenklatúry zatrieďuje pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. novembra 2008
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prístroj na záznam, reprodukciu a zobrazovanie statických obrázkov (tzv. „digitálny fotorámik“) s celkovými rozmermi 17 (D) × 12,9 (Š) × 12,3 (V) cm, obsahujúci pod jedným krytom tieto hlavné zložky:
                              
                                          —
                                       
                                       
                                          farebnú obrazovku typu s tekutými kryštálmi (LCD), s uhlopriečkou 13 cm (5,1 palcov) a rozlíšením 320 × 240 pixelov,
                                       
                                    
                                          —
                                       
                                       
                                          slot pre SIM kartu,
                                       
                                    
                                          —
                                       
                                       
                                          infračervené rozhranie,
                                       
                                    
                                          —
                                       
                                       
                                          vnútornú pamäť a
                                       
                                    
                                          —
                                       
                                       
                                          ovládacie tlačidlá.
                                       
                                    Obrázky sa prenášajú do vnútornej pamäte prístroja z kompatibilného zariadenia (ako je mobilný telefón, stroj na automatické spracovanie dát alebo digitálny fotoaparát) prostredníctvom infračerveného signálu alebo SIM karty prostredníctvom služby multimediálnych správ (MMS).
                              Obrázky je takisto možné prostredníctvom infračerveného signálu preniesť z prístroja do kompatibilného zariadenia.
                              Prístroj podporuje formáty JPEG a GIF s maximálnym rozlíšením 1 024 × 728 pixelov.
                              Obrázky je možné zobrazovať jednotlivo alebo ako prezentáciu.
                              Do vnútornej pamäte je možné uložiť až 50 obrázkov.
                           
                        
               
                  8528 59 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k triede XVI a znením číselných znakov KN 8528, 8528 59 a 8528 59 90.
                  Keďže prístroj je zložené zariadenie v súlade s poznámkou 3 k triede XVI, zatrieďuje sa, ako keby pozostával len z tej zložky, ktorá vykonáva hlavnú funkciu.
                  Vzhľadom na schopnosť zobrazovať obrázky sa za hlavnú funkciu prístroja považuje funkcia monitora, ktorá je špecifikovaná v položke 8528.
                  Skutočnosť, že sa signály nezobrazujú priamo z externých zdrojov, nevylučuje zatriedenie do položky 8528, keďže monitory tejto položky môžu prijímať rôzne signály z rozličných zdrojov (pozri aj Vysvetlivky harmonizovaného systému k položke 8528 tretí odsek).
                  Prístroj sa preto zatrieďuje do číselného znaku KN 8528 59 90 ako farebný monitor.
               
            
                  
                              2.
                           
                           
                              Prístroj na záznam, reprodukciu a zobrazovanie statických a video obrázkov, aj na záznam a reprodukciu zvuku (tzv. „digitálny obrázkový rámik“) s celkovými rozmermi 33 (Š) × 24,1 (V) × 4,1 (H) cm, obsahujúci pod jedným krytom tieto hlavné zložky:
                              
                                          —
                                       
                                       
                                          farebnú obrazovku typu s tekutými kryštálmi (LCD), s uhlopriečkou 25,4 cm (10 palcov) a rozlíšením 800 × 480 pixelov,
                                       
                                    
                                          —
                                       
                                       
                                          vnútornú pamäť s kapacitou 128 MB,
                                       
                                    
                                          —
                                       
                                       
                                          sloty pre pamäťovú kartu,
                                       
                                    
                                          —
                                       
                                       
                                          zabudované reproduktory,
                                       
                                    
                                          —
                                       
                                       
                                          dva USB porty a
                                       
                                    
                                          —
                                       
                                       
                                          ovládacie tlačidlá.
                                       
                                    Podporuje tieto formáty:
                              
                                          —
                                       
                                       
                                          audio: MP3,
                                       
                                    
                                          —
                                       
                                       
                                          statické obrázky: JPEG, GIF,
                                       
                                    
                                          —
                                       
                                       
                                          video: MPEG1, MPEG4, MOV, AVI.
                                       
                                    Rôzne typy energeticky nezávislých pamäťových zariadení sa môžu vložiť do slotov pre pamäťovú kartu.
                              Obrázky je možné zobrazovať jednotlivo, ako prezentáciu alebo ako náhľad.
                              Prístroj sa môže pripojiť ku kompatibilnému prístroju, napríklad k digitálnemu fotoaparátu, tlačiarni alebo k stroju na automatické spracovanie dát.
                           
                        
               
                  8528 59 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k triede XVI a znením číselných znakov KN 8528, 8528 59 a 8528 59 90.
                  Keďže prístroj je zložené zariadenie v súlade s poznámkou 3 k triede XVI, zatrieďuje sa, ako keby pozostával len z tej zložky, ktorá vykonáva hlavnú funkciu.
                  Vzhľadom na dizajn a koncepciu prístroja je jeho účelom prehrávanie statických obrázkov a videa. Záznam statických obrázkov a videa treba považovať za druhotnú funkciu prístroja. Za hlavnú funkciu sa preto považuje funkcia monitora, ktorá je špecifikovaná v položke 8528.
                  Skutočnosť, že sa signály nezobrazujú priamo z externých zdrojov, nevylučuje zatriedenie do položky 8528, keďže monitory tejto položky môžu prijímať rôzne signály z rozličných zdrojov (pozri aj Vysvetlivky harmonizovaného systému k položke 8528 tretí odsek).
                  Prístroj sa preto zatrieďuje do číselného znaku KN 8528 59 90 ako farebný monitor.